Uvodni metodološki seminar

Doktorski studij Politologija

**Korina Krizmanić**

**Zadatak:** Odrediti za svoju temu doktorskog istraživanja dizajn istraživanja s velikim N, malim N te studijom slučaja

1) Dizajn istraživanja – studija slučaja

Dubinska studija korupcije i njenog utjecaja na nacionalnu sigurnost u jednoj zemlji – Hrvatskoj. Hrvatska kao tipičan slučaj post-konfliktnog i tranzicijskog društva. Istraživanje korupcije u RH u razdoblju od 1991. do 2013. i od 2013. do danas (prije pristupanja i nakon pristupanja EU). Istražiti kako je članstvo u EU utjecalo na raširenost i procesuiranje korupcije (mehanizmi i institucije u borbi protiv korupcije), kao i percepciju korupcije i koje bi bile šire sigurnosne implikacije navedenog problema.

2) Dizajn istraživanja s malim N – komparativno istraživanje korupcije u Hrvatskoj, Sloveniji i Estoniji

Dizajn najsličnijih slučajeva, Millova metoda razlike. Sve tri zemlje su tranzicijske zemlje, imaju komunističko naslijeđe, spadaju u skupinu malih država, članice su Europske unije i sl., no u Sloveniji i Estoniji je stupanj korupcije znatno manji nego u Hrvatskoj. Koji su to faktori koji su Sloveniju i Estoniju učinili uspješnim državama kada je u pitanju borba protiv korupcije u odnosu na Hrvatsku. Imaju li tri države razvijene slične zakone, strategije, institucije i mehanizme za borbu protiv korupcije, odnosno usklađen normativni okvir i kakva je praktična implementacija normativnog okvira u svakodnevnom životu?

3) Dizajn istraživanja s velikim N

Istraživanje korupcije u tranzicijskim državama Europe. Kako se razvijaju mehanizmi i institucije za borbu protiv korupcije u tranzicijskim državama od prijelaza sa socijalističkog uređenja na tržišnu ekonomiju? Kada navedene države započinju s rješavanjem problema korupcije, koliko zakona i strategija imaju, koje institucije i mehanizme imaju na raspolaganju. Koje su tranzicijske države najuspješnije, a koje najneuspješnije i koji su za to razlozi. Mogu se koristiti kvantitativni pokazatelji i statistike međunarodnih organizacija poput Transparency Internationala, Freedom Housea, Svjetske banke i dr.